钦定古今图书集成/明伦汇编/官常典/第558卷 > 杨俭
## 钦定古今图书集成/明伦汇编/官常典/第558卷 > 杨俭

按《周书杨宽传》：“宽兄俭，字景则，伟容仪，有才行。魏正
始中，起家侍御史，加奉朝请，迁员外散骑侍郎。孝昌
中，除镇远将军、顿丘太守。未及述职，元颢启请随军。
建义初，兼给事黄门侍郎、左将军、太府少卿。元颢入
洛，授抚军将军。孝庄反正，废于家。寻拜散骑常侍、都
督颍州诸军事、颍州刺史。建明中，加征南将军、金紫”
光禄大夫。孝武初，除卫将军、北雍州刺史。政尚宽惠，
夷夏安之。孝武西迁，除侍中、骠骑将军。大统初，以本
官行东秦州事，加使持节、当州大都督。从破齐神武
于沙苑，封夏阳县侯，邑八百户。七年，领大丞相府谘
议参军，出为都督东雍华二州诸军事、骠骑大将军、
开府仪同三司、华州刺史。八年，卒于家。赠本官，谥曰
“静。”